  Виталий Пронин Россиысь почта калыкен ужанзэ ялан выльдэ. Одӥгез сыӵе юрттэт - СМС ивортонъёс келян. Почта ёзэ гожтэт, посылка яке бандероль вуон сярысь адямиос азьло ик тодыны быгатозы.Выль услуга улонэ пыӵаз кылем арын Белгородын, Воронежын, Краснодарын, Ростовын но Санкт-Петербургын. Соос борды туэ итӥськизы Россиысь мукет городъёс, Ижевскез но вераса. Заказной гожтэт, бандероль, озьы ик посылка но коньдон келян-басьтон сярысь ивортонъёс кулэяськисьёслы ӝегатскытэк вуозы. Со понна почтаысен нимысьтыз бланке кулэ ивортонъёс гожтоно, мобильной телефон номерез вераса.Юрттэтлы кулэяськись мурт тодыны быгатоз, ку вуиз, шуом, солэн келям бандеролез почта ёзэ. Озьы ик ивортозы, кыӵе дыре но ку сое басьтӥзы. СМС ивортонын пусъемын луоз почта ёзлэн номерез, адресэз но телефонэз. Юрттэтлэн дуныз - 1 манет.Елена Яковлева Туспуктэмез: svdelo.ru Теги: Почта СМС  